ตื่นเช้าหลังจากตักบาตรข้าวเหนียว คนมาหลวงพระบางก็ต้องไปลิ้มลองอาหารเช้าร้านดังที่เปิดมาตั้งแต่บุร่ำบุราณของหลวงพระบาง กาแฟประชานิยม

เป็นร้านที่จัดโต๊ะแบบร้านข้าวต้มโบราณเหมือนร้านข้างทางทั่วไป แต่พื้นที่ดีหน่อยคืออยู่ริมโขง วิวโดยทั่วไปก็ถือว่าดี แต่เนื่องจากคนเยอะบรรยากาศค่อนข้างวุ่นวายเหมือนเป็นศูนย์รวมของสภากาแฟยามเช้า ที่นั่งเม้าของคนวัยชรา บวกกับนักท่องเที่ยวตามเก็บลายแทงตามเป้า

ป้าและน้องที่เป็นคนเสิร์ฟ และรับออเดอร์ก็ดูเมาๆ เหมือนยังตื่นไม่เต็มที่ และเป็นร้านที่ไม่มีระบบใดๆ ในการจัดการออเดอร์ อาศัยการจำเป็นหลัก ไม่มีการจดอะไรแต่อย่างใด  สั่งไปอย่าง จึงได้มาอีกอย่าง และบางอย่างก็ไม่รู้ว่าเอาของโต๊ะไหนมาให้ เรียกว่ากินไป งงไป  ตั้งแต่ตอนสั่ง ตอนกิน จนถึงตอนคิดตัง...

สำหรับอาหาร ผมทานโจ๊ก ถือว่ารสชาติโอเค แต่เจอไอเทมแปลกๆ เยอะดี ตั้งแต่ปลาหมึก ไปยันกระดูกหมู  แต่โดยรวมถือว่าอร่อย ใส่หอมเจียวมาแบบเต็มๆ

กาแฟเย็นเข้มข้น หวานจัดแต่ไม่มัน ก็แปลกๆ ดี ...พอทานได้ แต่ไม่ได้น่าประทับใจอะไรเป็นพิเศษ

รวมๆ ก็พอทน แต่ถ้าเทียบกับว่าต้องเดินไป รอคิว รอสั่ง พนักงานงงๆ แล้ว ครั้งเดียวก็พอแล้วครับ ถือว่าไปเก็บบรรยากาศร้านดัง   





